CELEX: 62011TN0346
Language: et
Date: 2011-07-07 00:00:00
Title: Kohtuasi T-346/11: 7. juulil 2011 esitatud hagi — Gollnisch versus parlament

27.8.2011   
            
            
               ET
            
            
               Euroopa Liidu Teataja
            
            
               C 252/42
            
         7. juulil 2011 esitatud hagi — Gollnisch versus parlament
   (Kohtuasi T-346/11)
   2011/C 252/92
   Kohtumenetluse keel: prantsuse
   
      Pooled
   
   
      Hageja: Bruno Gollnisch (Limonest, Prantsusmaa) (esindaja: advokaat G. Dubois)
   
      Kostja: Euroopa Parlament
   
      Nõuded
   
   Hageja palub Üldkohtul:
   
               —
            
            
               tühistada Euroopa Parlamendi 10. mai 2011. aasta otsus hagejalt parlamendiliikme puutumatuse äravõtmise kohta, mille alusel võeti vastu raport nr A7-0155/2011;
            
         
               —
            
            
               maksta B. GOLLNISCHile 8 000 eurot mittevaralise kahju hüvitist;
            
         
               —
            
            
               maksta B. GOLLNISCHile 4 000 eurot tema õigusabi- ja käesoleva menetluse ettevalmistamisega seotud kulude katteks.
            
         
      Väited ja peamised argumendid
   
   Hageja palub esiteks tühistada Euroopa Parlamendi 10. mai 2011. aasta otsus, mille alusel võeti vastu õiguskomisjoni raport (A7-0155/2011) ja jäeti rahuldamata Bruno Gollnischi puutumatuse ja eesõiguste kaitsmise taotlus (2010/2284(IMM)), ja teiseks nõuab hüvitist mittevaralise kahju eest, mida hageja väidetavalt kandis vaidlustatud otsuse vastuvõtmise järel.
   Oma hagi toetuseks esitab hageja seitse väidet.
   
               1.
            
            
               Esimese väite aluseks on 8. aprilli 1965. aasta Euroopa Liidu privileegide ja immuniteetide protokolli artikli 9 rikkumine.
            
         
               2.
            
            
               Teise väite aluseks on protokolli artikli 9 kohaldamise vajadus käesolevas asjas.
            
         
               3.
            
            
               Kolmanda väite aluseks Euroopa Parlamendi õiguskomisjoni väljakujunenud tava kahjustamine.
            
         
               4.
            
            
               Neljanda väite aluseks on liidu õiguse õiguskindluse eiramine ja õiguspärase ootuse kahjustamine.
            
         
               5.
            
            
               Viienda väite aluseks on parlamendisaadiku sõltumatuse kahjustamine.
            
         
               6.
            
            
               Kuuenda väite aluseks on Euroopa Parlamendi kodukorra sätete, mis käsitlevad menetlust, mille tulemusena võidakse parlamendiliikme volitused tühistada, eiramine.
            
         
               7.
            
            
               Seitsmenda väite aluseks on võistlevuse põhimõtte ja hageja kaitseõiguste rikkumine.